Et ubebeoet stuehus på en landejendom på Volsted Skolevej blev offer for flammer natten til torsdag. Alarmen gik klokken 02.46 hos Nordjyllands Politi, der sendte brandfolk til stedet. Efter nogle timers arbejde blev branden i ejendommen i Volsted lidt uden for Støvring betragtet som slukket. Men ilden blussede op igen ved fem-tiden. Her måtte brandfolkene atter i gang med slukningsarbejdet. - Ilden har haft godt fat i tagkonstruktionen, og så har de formentlig fået ny næring, fortæller vagthavende ved Nordjyllands Politi Poul Fastergaard. Kender ikke årsag Årsagen til branden er endnu ukendt, men det skal yderligere undersøgelser nu forsøge at fastslå. - Lige nu har vi ikke noget, der tyder på, at det kan være en mistænkelig brand, men det er endnu for tidligt at sige, siger Poul Fastergaard.

Opsummering:
En nedlagt ejendom i Volsted ved Støvring brød natten til torsdag i brand. Flere timer senere måtte brandfolkene atter forsøge at slukke branden.